Вадим Сафин

Сафин Вадим Фәтхи улы (11 апрель 1933 ел — 7 сентябрь 2021 ел ) — галим-психолог, педагог. 1969-2014 елларда Башкорт дәүләт педагогия институты һәм М. Акмулла исемендәге Башкорт дәүләт педагогия университеты укытучысы, шул исәптән 1977-1982 елларда психология кафедрасы мөдире. Психология фәннәре кандидаты (1969), профессор (1990). Россия Федерациясенең мактаулы югары һөнәри белем бирү хезмәткәре (2008). Башкортстан Республикасының атказанган фән эшлеклесе (1993). Башкорт АССРның атказанган укытучысы (1990).

 Биографиясе 
Вадим Фәтхи улы Сафин 1933 елның 11 апрелендә Башкорт АССРның Зиянчура районының 2нче Назар (хәзер Яңа Чебенле) авылында туган.

Желтое татар-башкорт педагогия училищесында укый. 1958 елда Ырынбур педагогия институтын тәмамлый. 1962 елдан алып Стәрлетамак, 1969 елдан алып Башкорт дәүләт педагогия институтларында укыта. Фәнни хезмәтләренең төп юнәлеше — шәхеснең үзен-үзе билгеләве.

Аның тырышлыгы белән Башкортстанда беренче булып психология кафедрасы (БДПИ, 1976) ачыла. 1995 елда галим ЮНЕСКО-ның Мәскәү бюросы тарафыннан хупланган башкорт мәктәпләре һәм гимназияләр өчен укыту һәм тәрбия концепцияләрен һәм программаларын яза.

В. Ф. Сафин — Американың гуманистик юнәлешле психологлар ассоциациясенең мөхбир әгъзасы (1994) һәм шулай ук Халыкара психология фәннәре академиясенең мөхбир әгъзасы (1996). Аның тарафыннан 160-тан артык фәнни хезмәт язылган.

Галим 2021 елның 7 сентябрендә Уфа шәһәрендә вафат булаВ Уфе ушел из жизни известный психолог Вадим Сафин. ИА «Башинформ», 9 сентября 2021 года.

 Хезмәтләре 

 Психология самоопределения личности. Свердловск, 1986.
 Введение в психодиагностику личности школьника. Уфа, 1990.
 Психологические отклонения в развитии детей и методы их психокоррекции. Уфа, 1994.

 Мактаулы исемнәре һәм башка бүләкләре 

 Россия Федерациясенең мактаулы югары һөнәри белем бирү хезмәткәре (2008).
 Башкортстан Республикасының атказанган фән эшлеклесе (1993).
 Башкорт АССРның атказанган укытучысы (1990).

 Искәрмәләр 

 Сылтамалар 

 Сафин Вадим Фәтхи улы // Башкорт энциклопедиясе —  Уфа:  «Башкорт энциклопедиясе» гыйльми-нәшрият комплексы, 2015—2020. — ISBN 978-5-88185-143-9.

Төркем:Россиянең шәрәфле югары һөнәри белем бирү хезмәткәрләре
Төркем:Башкортстанның атказанган укытучылары
Төркем:Башкортстанның атказанган фән эшлеклеләре
Төркем:Әлифба буенча шәхесләр
Төркем:1933 елда туганнар
Төркем:11 апрель көнне туганнар
Төркем:Психология фәннәре кандидатлары
Төркем:Зиянчура районында туганнар
Төркем:Уфада вафатлар
Төркем:2021 елда вафатлар
Төркем:7 сентябрь көнне вафатлар